NAZIV PRORAČUNSKOG KORISNIKA:

ŽUPANIJSKO DRŽAVNO ODVJETNIŠTVO U KARLOVCU

GLAVA: 10985

MATIČNI BROJ: 03123545

OIB:96351974803

BROJ RKP: 3611

ŠIFRA DJELATNOSTI: 8423

RAZINA: 11

RAZDJEL: 109

 **OBRAZLOŽENJE OPĆEG DIJELA FINANCIJSKOG PLANA**

**PRIHODI I PRIMICI**

Prihodi za rad Županijskog državnog odvjetništva u Karlovcu osiguravaju se iz Državnog proračuna Republike Hrvatske iz izvora 11 Opći prihodi i primici, dok se u manjem dijelu planira ostvariti vlastite prihode izvor 31 od usluga preslike dokumenata iz predmeta kao i troškova tehničkog snimanja i prepisivanja zvučnih snimki. Vlastiti prihodi uplaćuju se u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda, koja su proračunom za 2025.-2027. planirana na računu 3221-uredski materijal unutar redovne aktivnosti Županijskog državnog odvjetništva u Karlovcu kao proračunskog korisnika.

Planirani prihodi i primici za 2025. godinu planirani su u iznosu od 1.110.492,00 eura od toga iz izvora 11 Opći prihodi i primici planirani su u iznosu od 1.110.092,00 eura i iz izvora 31 Vlastiti prihodi 400,00 eura.

Planirani prihodi i primici za 2026. godinu planirani su u iznosu od 1.174.024,00 eura od toga iz izvora 11 Opći prihodi i primici planirani su u iznosu od 1.173.624,00 eura i iz izvora 31 Vlastiti prihodi 400,00 eura.

Planirani prihodi i primici za 2027. godinu planirani su u iznosu od 1.195.921,00 eura od toga 1.195.521,00 eura iz izvora 11 Opći prihodi i primici i iz izvora 31 Vlastiti prihodi 400,00 eura.

**RASHODI I IZDACI**

Planirani rashodi i izdaci prema dostavljenom limitu za 2025. godinu iznose 1.110.092,00 eura koje čine rashodi poslovanja u iznosu od 1.105.742,00 eura te rashodi za nabavu nefinancijske imovine u iznosu 4.350,00 eura.

Najveće izdatke čine rashodi za zaposlene koji iznose 926.392,00 prema dostavljenom limitu. U navedenoj godini planirano je zapošljavanje dvoje novih službenika – ravnatelj uprave s propisanim koeficijentom složenosti poslova 3,15 te državnoodvjetničkog upisničara s propisanim koeficijentom složenosti poslova 1,42. Bruto plaća procijenjena je temeljem plaće za travanj 2024. godine koja na godišnjoj razini zajedno s plaćom trenutno odsutne službenice koja koristi porodiljni dopust iznosi 792.600 eura, te bi zajedno s dva nova zaposlenja bruto plaća iznosila 849.000,00 eura. Doprinosi za zdravstveno osiguranje prema planiranim iznosima bruto plaće zajedno s planiranim iznosom plaća za prekovremeni rad iznose 141.075,00 eura te planirani ostali rashodi za zaposlene u visini 20.600,00 eura.

Prema navedenom, realno procijenjeno stanje u odnosu na rashode za zaposlene iznosi 1.010.675,00 eura, prema čemu nedostatna sredstva iznose 84.283 eura.

Materijalni rashodi (32, 34, 42) za 2024. godinu planirani su u iznosu od 183.700,00 eura, od čega su Intelektualne i osobne usluge jedan od većih rashoda na koje se ne može utjecati te su za 2024. godinu planirani u iznosu od 95.000,00 eura. Također su planirana sredstva na poziciji rashoda za nabavu nefinancijske imovine koja se odnose na iznose godišnje otplate glavnice financijskog leasinga za nabavu vozila u iznosu 4.350,00 eura.

Planirani rashodi i izdaci u 2026. godini prema dostavljenom limitu iznose 1.173.624,00 eura, koje čine rashodi poslovanja u iznosu od 1.169.224,00 eura te rashodi za nabavu nefinancijske imovine 4.400 eura.

Najveći izdaci su rashodi za zaposlene koji prema dostavljenom limitu iznose 981.424,00 eura.

U 2026. godini planirano je zapošljavanje državnoodvjetničkog savjetnika te državnoodvjetničkog vježbenika te shodno tome očekuje se da će bruto plaća za istu godinu iznositi 916.324,00 eura. Izdaci za prekovremeni rad su planirani u visini 7.000,00 eura, doprinosi za zdravstveno osiguranje 152.348,46 eura te ostali rashodi za zaposlene u iznosu 22.000,00. S obzirom na navedeno, očekuje se da će izdaci za zaposlene iznositi 1.097.672,46 eura te prema dostavljenom limitu nedostatna sredstva iznose 116.248,46 eura.

Materijalni rashodi (32, 34, 42) za 2026. godinu planirani su u iznosu od 192.200,00 eura, od čega su Intelektualne i osobne usluge jedan od većih rashoda na koje se ne može utjecati te su za 2026. godinu planirani u iznosu od 100.000,00 eura. Također su planirana sredstva na poziciji rashoda za nabavu nefinancijske imovine koja se odnose na iznose godišnje otplatu glavnice financijskog leasinga za nabavu vozila u iznosu 4.400eura.

Planirani rashodi i izdaci u 2027. godini prema dostavljenom limitu iznose 1.195.521,00 eura, koje čine rashodi poslovanja u iznosu od 1.192.821,00 eura te rashodi za nabavu nefinancijske imovine 2.700,00 eura.

Najveći izdaci su rashodi za zaposlene koji prema dostavljenom limitu iznose 1.002.671,00 eura.

U 2027. godini planirano je zapošljavanje jednog službenika pa je bruto plaća od prethodne godine uvećana za plaću jednog novovozaposlenog te je planirana u iznosu od 921.600,00 eura. Izdaci za prekovremeni rad planirani su u iznosu od 8.000,00 eura, doprinosi za zdravstveno osiguranje u iznosu 153.384,00 eura te ostali rashodi za zaposlene u iznosu 24.000,00 eura. Procijenjeni izdaci za zaposlene sveukupno iznose 1.106.984,00 eura pa prema tome nedostatna sredstva iznose 104.313,00 eura.

Materijalni rashodi (32, 34, 42) za 2027. godinu planirani su u iznosu od 192.850,00 eura, od čega su Intelektualne i osobne usluge jedan od većih rashoda na koje se ne može utjecati te su za 2027. godinu planirani u iznosu od 100.000,00 eura. Također su planirana sredstva na poziciji rashoda za nabavu nefinancijske imovine koja se odnose na iznose godišnje otplatu glavnice financijskog leasinga za nabavu vozila u iznosu 2.700,00 eura.

**PRIJENOSI SREDSTAVA IZ PRETHODNE I U SLJEDEĆU GODINU**

Nemamo planirane ove kategorije prijenosa sredstava iz prethodne ili u sljedeću godinu donos i odnos.

**UKUPNE I DOSPJELE OBVEZE**

|  |  |  |
| --- | --- | --- |
|   | Stanje obveza na dan 31.12.2023. | Stanje obveza na dan 30.06.2024. |
| **Ukupne obveze** | 92.774,23 eura | 94.086,64 eura |
| **Dospjele obveze** |  |  |